Haos în Istanbul după reținerea primarului Imamoglu, rivalul lui Erdogan: X și YouTube sunt inaccesibile, metroul este oprit
Mai multe linii de metrou și drumuri din Istanbul sunt închise pentru a preveni adunarea oamenilor în Piața Taksim, loc tradițional pentru proteste în metropola turcă, iar accesul la platforme online precum X și YouTube este oprit, după ce autoritățile turce au ordonat reținerea primarului Istanbulului, Ekrem Imamoglu, și a altor aproximativ 100 de persoane. Edilul este vizat într-o anchetă de corupție. Reținerea lui Imamoglu este o lovitură dată opoziției cu câteva zile înainte ca aceasta să îl aleagă drept candidat prezidențial în următoarele alegeri, după ce marți, Universitatea din Istanbul a anunțat că a anulat diploma lui Imamoglu, din cauza unor nereguli. O diplomă universitară validă este necesară pentru a putea candida la prezidențiale în Turcia.